**ANALISIS WUJUD LAN GUNA SAJRONE PACATURAN RADHIO AMATIR ING KABUPATEN MADIUN**

Setiaji Anggoro Putro

Bahasa Daerah, FBS, Universitas Negeri Surabaya, anggoroputrosetiaji@gmail.com

Dr. Surana, S.S., M.Hum.

Bahasa Daerah, FBS, Universitas Negeri Surabaya

Abstrak

Bahasa merupakan alat untuk menjalin komunikasi sosial pada setiap manusia, dalam setiap pekerjaan. Penelitian ini mengambil kajian sintaksis dengan setting radio amatir karena di dalam berkomunikasi menggunakan radio amatir yang mempunyai struktur bahasa yang lengkap. Kalimat juga dapat diartikan sebagai rangkaian kata yang berupa gagasan, pikiran, berwujud keterangan, pertanyaan, permintaan, dan lain sebagainya. Jenis kalimat tertitik dari inti di dalam jenis kalimat adalah (1) kalimat cerita (2) kalimat perintah (3) kalimat pertanyaan (4) kalimat harap. Analisis kategorial merupakan wujud konstituen kalimat awal atau satuan dasar kalimat (kata). Analisis fungsional mewujudkan beberapa kata untuk menyebut salah satu aspek konstituen di dalam kalimat seperti halnya subjek, predikat, objek dan keterangan.

**Kata kunci:** Wujud, Guna Dan Radio Amatir

Abstrak

Basa minangka alat komunikasi sosial kanggo manungsa, ing saben penggaweyan. Panliten iki njupuk kajian sintaksis kanthi *setting* radhio amatir amarga ing cecaturan nggunakake radhio amatir kang nduweni struktur basa kang *lengkap.* Ukara yaiku wedharing gagasan kang kalairake sarana alat pocap wujud tetembungan, kang uga kena ditembungake kumpulaning tembung-tembung kang mengku gagasan, karep utawa pangrasaning ati kang kalairake. Ukara uga ditegesi rangkaian tembung kang wujud gagasan, pikiran, awujud katrangan, pitakon, panjaluk, utawa maksud liyane. jinising ukara katiti saka cakrike ing titi ukara yaiku (1) ukara carita, (2) ukara pakon, (3) ukara pitakon, lan (4) ukara sambawa. Analisis kategorial mujudake wujud konstituen ukara lamba utawa satuwan dhasare ukara (tembung). Analisis fungsional mujudake tetembungan kanggo nyebut salah sawijine aspek konstituen sajrone ukara, kayata jejer, wasesa, lesan, panggenah, lan katrangan.

**Tembung Wigati**: Wujud, Guna, Radhio Amatir

**Purwaka**

Sajrone pasrawungan, manungsa ora bisa uwal saka guneman klawan wong liya. Sanadyan manungsa iku ora bisa ngucap utawa bisu, manungsa isih tetep bisa guneman nggunakake basa awak utawa basa isarat. Basa yaiku piranti kanggo srawung utawa guneman tumrap pawongan siji klawan pawongan liyane. Wong kang kawegan ing babagan *Linguistik* njlentrehake ngenani tegese basa yaiku tetenger sing wujud swara kang sipate *manasuka*, sabanjure ditambahake klawan perlambang swara kang digunakake dening masyarakat liyane kanggo srawung lan nepungake awake dhewe (Kridalaksana ing Chaer, 2007:32). Basa uga bisa diarani sawijining *sistem*, padha karo *sistem-sistem* liyane kang sifate *sistematis* lan *sistematik.* Dadi basa dudu sawijining *sistem* tunggal ananging disusun dening *subsistem* kang arupa *fonologi, sintaksis* lan *leksikon.*

Basa minangka alat kanggo komunikasi sosial kanggo manungsa. Ing saben saben penggawean. Basa nduweni *peran* kang wigati ning sajrone masyarakat. Kanggo ngokohake idhentitas dadi makhluk sosial kang bisa kanggo ngomongake rasa seneng, susah, utawa nalika menehi pendhapat ing njerone musyawarah. Gunane basa kang paling wigati yaiku piranti kanggo *komunikasi*. Salah sawijining fungsi basa bisa diwakili nganggo ukara, tembung lan liya-liyane. Apa sing diucapake bisa wae nduweni makna gumantung konteks.

Panliten iki njupuk kajian sintaksis kanthi *setting* radhio amatir amarga ing cecaturan nggunakake radhio amatir nduweni struktur basa kang *lengkap*, interaksi iki *nglibatake* wong cecaturan kang nggunakake radhio amatir, ing kene wong sing nduwe lan cecaturan nggawe radhio amatir diarani *breaker*. Para breaker iki nduweni basa rahasia (basa slang) kanggo nggampangake *komunikasi.*

Panliten iki yaiku panliten deskriptif kualitatif ngenani basa rahasia *breaker* radhio amatir ing Kabupaten Madiun. Masalah panliten iki yaiku basa kang digunakake wong sing ana ing sajrone cecaturan kuwi mau.

Ing babagan basa, ana istilah kang diarani *sosiolinguistik. Sosiolinguistik* yaiku minangka ilmu ngenani basa lan masyarakat sosial. Tegese, basa lan masyarakat nduweni peran minangka sumbering masalah kang ana ing jerone *sosiolinguistik.*

Panliten iki pancen narik kawigatene panliti. Amarga sasuwene iki panliti durung tau ngerti yen ana panliti kang sumbere saka radhio *frewkwensi* endhek utawa radhio amatir.

Sumber dhata kanggo panliten iki dijupuk saka *informan*, yaiku wong sing nduwe radhio amatir utawa *breaker*. Dhata kang kajupuk awujud dhata lisan lan tulis. Dhata kang awujud tulisan kajupuk saka wawanrembug, buku, internet lan sumber dhata liya.

**Metodhe**

Panliten iki kagolong panliten *linguistik* asipat *deskriptif kualitatif*. Titikane nggunakake *teori* dhasar, *konsep* dhasar, modhel uga ancangan panliten bab basa kaya umume (Kridalaksana, 1984:118). Kanggo ngandharake data sing diolehi, panaliti nggunakake tata cara *deskriptif* *kualitatif* kanggo nggambarake wernane basa. Tata cara *deskriptif kuantitatif* digunakake kanggo nggambarake ngenani sawijining kahanan ing sawijining wektu.

Metode *deskriptif* *kualitatif* yaiku panliten kang mung adhedhasar kasunyatan-kasunyatan kang kanthi *empiris* tuwuh lan kedadeyan saka sumbering omongan utawa penutur (Sudaryanto, 1993:62). Metode iki nduweni telung paedah, antarane (1) metode iki gampang yen adhep-adhepan karo kasunyatan *ganda*, (2) metode iki ngandharke kanthi langsung antarane peneliti karo *responden*, (3) metode bisa cepet *adaptasi* karo *pangaruh* sing kuwat lan *pola*-*pola* nilai kang diadhepi.

Panliten iki ora munjerake marang angka-angka. Ana ing panliten iki cukup nggunakake tata cara (metode) *kualitatif* utawa *prosedur* panliten kang ngasilake data *deskriptif* arupa tembung-tembung kang katulis utawa unen-unen saka sumber. Nida (1949) ing Alwasilah (1985:116) ngandharake yen panliten *deskriptif* uga asipat (1) basa kang dienggo data yaiku basa kang diucapake dening wong kang guneman, (2) ngutamakake wujud basa kang dienggo ing panliten, banjur sapa sing nggunakake dianggep nomer loro, (3) perangane basa ora bisa diandharake kanthi trep tanpa ndulu ing perangan liyane, (4) basa tansah owah gingsir. Panliten iki uga asipat tus, ateges mung winates ing aspek basa kang ditliti tanpa nggatekake *faktor* njabane basa, kaya dene kejiwaan, sosial, daerah, uga liya-liyane (tandingna Alwasilah, 1985:116).

Sumber dhata ing saben panliten dadi salah sawijining perangan panliten kang nduweni peran kang wigati kanggo nganalisis dhata. Panliten ora bakal dadi tanpa anane sumber dhata, banjur sumber dhata uga ora bakal ana tanpa anane panliti kang golek dhata. Sumber dhata kang paling utama nalika ngelakoni panliten *kualitatif* yaiku tembung tembung sarta tindhak tandhuk, lan liyane kang arupa dhata tambahan kayata dokumen lsp.

Saka andharan ing ndhuwur, mula sumbering dhata ing panliten iki yaiku wawancara karo para *breaker* radhio amatir Kabupaten Madiun lan uga ngandhut saka internet. Saka sumber dhata iku, panliten iku arupa tembung utawa ukara kang biasa diucapake para *breaker* radhio amatir Kabupaten Madiun.

Saben-saben panliten mesthi nduweni *objek* lan *subjek* panliten. Semono uga ing panliten werna basa. Objek ing panliten iki dipunjerake ing babagan basa, yaiku basa rahasia utawa kang biasa diarani basa slang kang di gawe marang para *breaker* radhio amatir Kabupaten Madiun. Subjek ing panliten iki yaiku marang para *breaker* radhio amatir Kabupaten Madiun kang biasa nggunakake basa slang nalika dheweke lagi cecaturan.

Sabubare data sing dikarepake kasil dikumpulake, panliti banjur ngandharake data sing sak banjure dijlentrehake minangka lapuran utawa asil akhir (skripsi).

Sadurunge nindakake panliten, bab sing kudu digatekake yaiku ngenani *instrumen* utawa piranti sing dibutuhake ing sajrone panliten. *Instrumen* ing panliten iki uga nduweni paedah sing wigati banget. *Instrumen* iku minangka *alat* utawa piranti kanggo njupuk data panliten. Miturut Arikunto (2002:126), *instrumen* minangka pirantining panliten supaya tata cara sing digunakake cocog lan gathuk. *Instrumen* ing kene bisa kanggo nggampangake panliti anggone nglumpukake data-data sing diprelokake ing panliten.

*Instrumen* utawa piranti sing digunakake ing panliten iki yaiku: Panliti minangka instrument utama, radhio HT, radhio *rig*, cathetan, lan buku-buku ngenani *linguistik*, mligine *sosiolinguistik* lan buku-buku liyane sing bisa kanggo nyengkuyung panliten.

Panliten iki nggunakake telung cara panliten, yaiku (1) carane ngumpulake data, (2) carane ngolah data, (3) carane nyajekake olahan data. Saben cara iku nduweni metode lan teknik dhewe-dhewe. Babagan metode lan teknik panliten bakal diandharake kaya mangkene.

Tata cara panglumpuke dhata iki nggunakake metode semak lan cakap. Kanthi cara nyemak cecaturane pawongan ing radhio amatir Kabupaten Madiun bisa kanggo njupuk dhata kang diperlokake. Metode semak kang digunakake sajrone panliten iki nduweni limang teknik yaiku, a) teknik sadhap, b) teknik *libat cakap*, c) teknik semak *bebas libat cakap*, d) teknik rekam, lan e) teknik cathet (Sudaryanto, 1993:133-136). Andharan ngenani kalima teknik kasebut ana ing ngisor iki : (1) Teknik sadhap, yaiku teknik dhasar sajrone metodhe semak amarga semak diwujudake kanthi nyadhap saka perangane teges (Mahsun, 2007:242). (2) Semak libat cakap, yaiku teknik golek dhata kanthi cara panliti melu sajrone parembugan lan nyemak tuturan (Mahsun, 2007:246). (3) Semak bebas libat cakap, yaiku teknik golek dhata kanthi cara panliti minangka pengamat panganggone basa (Mahsun, 2007:243). (4) Cathet, yaiku teknik golek dhata kanthi cara nyathet sekabehane tuturan ing kartu dhata (Mahsun, 2007:131).

Luwih jangkep tatacarane diandharake kanthi urut yaiku (1) panlite ngrungokake langsung utawa ngrekam guneman; (2) panliti nyathet apa kang wis dirungokake; (3) panliti milah milih dhata manut wujude, guna lan kalungguhane tembung kahanan sajrone basa Jawa ing tlatah Jember.

Analisis dhata minangka upadaya kang dilaksanakake kanggo merang lan nggolong-nggolongake dhata, Mahsun (2005:229). Dhata kang kakumpul, kagolongake adhedhasar masalah panliten, yaiku babagan penyimpangan aspek pragmatik lan aspek fonologis.

Dhata-dhata kang wis kakumpul iku diandharake kanthi cara mangkene: (1) Maca, ngrungokake lan mangerteni isine Dhata kang wis kakumpul diwaca, dirungokake lan dimangerteni isine. Yen wis dimangerteni banjur diandharake adhedhasar masalah panliten. Ing bab iki dianggep paling angel lan njlimet. Amarga mbutuhake tenaga, wektu, lan konsentrasi sing ora sethithik. (2) Merang dhata isine kang dianggep perlu lan nduweni cundhuk marang bab kang dirembug banjur diperang adhedhasar konsep kang wis kasusun sadurunge. (3) Kodifikasi dhata (menehi tandha) Kodifikasi yaiku menehi kode utawa tandha ing dhata panliten arupa aksara utawa angka kang gegayutan marang jenis anggone merang dhata lan masalah sajroing panliten. (4) Penafsiran utawa ngangen-angen minangka tahap kang pungkasan sajroing proses panliten. Dhata kang ditafsir nuduhake basa kang digunakake para *breaker* radhio amatir ing Kabupaten Madiun.

Anggone nyajekake analisis dhata ing penliten iki nggunakake analisis informal. Sudaryanto (1993:144-145) ngandharake yen analisis informal minangka analisis dhata kang nggunakake rumusan tembung-tembung lumrahe. Mula saka iku asiling analisis dhata kang disajekake kanthi cara menehi kode-kode ing dhata kang nggunakake tetembungan kang cundhuk marang masalah panliten.

**Andharan Lan Jlentrehan**

Andharan

Ukara yaiku wedharing gagasan kang kalairake sarana alat ucap wujud tetembungan, kang uga kena ditembungake: kumpulaning tembung-tembung kang mengku gagasan, karep utawa pangrasaning ati kang kalairake. Ukara uga ditegesi rangkaian tembung kang wujud gagasan, pikiran, awujud katrangan, pitakon, panjaluk, utawa maksud liyane.

Kang mbedakake antara ukara lan ukara gatra yaiku: diarani ***ukara gatra*** menawa wewangunan iku ora dibarengi anane wirama (intonasi) utawa pada (tanda baca). Wewangunan iku diarani ***ukara*** manawa ing perangan-perangane nuduhake anane jejer lan wasesa kang dibarengi anane wirama (intonasi) utawa pada (tanda baca).

Saben tembung kang ana ing ukara bisa kapilah-pilah dadi telung golongan, yaiku kanthi lelandhesan: Jinising tembung ing Titi Ukara ing antarane yaiku (a) tembung kriya (verba) yaiku sakabehe tembung kang mratelakake solah bawa utawa tumandang gawe. Tuladha: nangis, mangan, ngombe, mlayu, mlaku. (b) tembung aran (nomina) yaiku jenenging sakabehing barang lan apa bae kang dianggep barang. Tuladha : kursi, jaran, sapi, kucing. (c) tembung kaanan (adjektiva) yaiku sakabehing tembung kang mratelakake kepriye kaanan samubarang. Tuladha: abang, gedhe, cilik, amba, dhuwur. (d) tembung katrangan (adverbia) yaiku sakabehing tembung kang mratelakake katrangan, yaiku katrangan panggonan, wektu, lsp. Tuladha : esuk, sore, pasar, sekolah. Tembung pambantu: tembung ancer-ancer (preposisi), tembung panggandheng (konjungtor), tembung panyilah (artikula), tembung sabawa (interjeksi), tembung paneranging kaanan (partikel peneges).

Analisis kategorial mujudake wujud konstituen ukara lamba utawa satuwan dhasare ukara (tembung). Bab kasebut disengkuyung dening pamawase Wedhawati kang ngandharake yen wujud utawa kelas tembung ing tata basa tradhisional lumrah sinebut jinise. Wujud utawa *kategori* sintaksis diarani arane tembung, kayata aran, kriya, kahanan, katrangan, ancer-ancer, lan sapiturute, lumrahe ditemtokake tembung mbaka tembung.

Analisis fungsional mujudake tetembungan kanggo nyebut salah sawijine aspek konstituen sajrone ukara, kayata jejer, wasesa, lesan, panggenah, lan katrangan. Pamawas kasebut disengkuyung dening Wedhawati kang uga ngandharake yen guna sintaktis kaperang saka jejer (J), wasesa (W), lesan (L), geganep (G), lan katrangan (K). Guna utawa *fungsi* sintaksis mujudake konstituen kang formal, ora kaiket unsur semantik tartamtu (nanging salah sijine minangka *argumen* ing tembung kriya), uga ora kaiket unsur kategorial tartamtu (nanging arwujud tembung aran, nduweni *markah* kanthi tembung ancer-ancer, utawa tanpa *pemarkahan*).

Guna wasesa minangka punjere konstituen mula kudu ana ing sawijine ukara. Miturut Subagyo, wasesa yaiku sakabehing tembung utawa gatra kang ngandharake jejer ing bab pakaryan, solah, obah, tandhang, kahanan, sipat, utawa wewujudane, lsp. Wasesa mujudake bebaku kang nggandheng jejer ing sakiwane, lan menawa ana, angga lesan, geganep, apa dene katrangan kang dadi pambanguning ukara lan mapane ana ing satengene. Jinising wasesa lumrahe awujud gatra kriya utawa gatra kahanan, nanging uga bisa awujud gatra aran.

Guna jejer minangka guna inti sawijine ukara kang kalebu pandhampinge wasesa, jejer iku praboting ukara, kang diandharake, kang digunem, kang dicritakake kepriye kahanane, lan mobah mosike. Jejer mujudake kalungguhan ing titi ukara kang dadi bebaku kapindho sawise wasesa. Lumrahe, jejer iku arupa tembung aran, gatra aran, utawa ukara gatra.

Guna lesan uga dadi sawijine pandhampinge wasesa kang mapane ana ing sisih tengene wasesa. Subagyo ngandharake yen tegese lesan yaiku samubarang kang diles dening paraga jejer, saengga lesan iku kudu kedadeyan saka samubarang kang bisa madeg dhewe, yaiku tembung aran utawa tembung sesulih, guna lesan bisa dikenali titikane lumantar rong cara, yaiku (1) kanthi ngerti jinis wasesane, lan (2) kanthi namatake titikan kang khas saka lesan iku dhewe. Jinis wasesa kang nuwuhake guna lesan yaiku wasesa kang awatak *aktif transitif*. Guna wasesa kang awatak kaya mangkono bisa diowahi dadi wujud *pasif* (tanggap) lan bisa didadekake pakon (*imperatif*). Titikan kang khas guna lesan yaiku konstituene bisa ngisi guna jejer ing ukara tanggap.

Saliyane guna lesan, guna ing satengene wasesa bisa diisi guna geganep, konstituen kang ngisi guna geganep ora bisa ngisi guna jejer ing ukara tanggap. Bab kasebut disengkuyung dening Subagyo kang ngandharake yen ukara kang darbe geganep (panggenah) nanging tanpa lesan ora bisa didadekake ukara tanggap.

Guna jejer, wasesa, lesan, lan geganep minangka guna inti sajrone pandhapuke ukara. Saliyane kapapat guna kasebut, ana guna kang dudu inti sajrone ukara yaiku guna katrangan. Katrangan mujudake kalungguhan ing titi ukara kang paling maneka werna lan mapane ora tetep, kadhangkala katrangan bisa mapan ana ing mburi, ing ngarep, malah bisa uga ing satengahe ukara. Umume, katrangane ukara iku asipat manasuka, ora kudu ana, utawa diarani prabot ukara baku. Angganing katrangan lumrahe awujud gatra aran, gatra ancer-ancer, utawa gatra katrangan.

Analisis peran mujudake bab kang ngisi guna utawa bisa diarani *pengisi* kang asipat semantis utawa kang maknawi. Kalungguhan utawa *peran* sintaksis mujudake teges saka sawijine *argumen* ing tembung kriya.

Saben ukara iku ngandharake sawijining kadadean utawa kaanan kang gegayutan karo pandhapuk siji utawa luwih, kanthi surasa beda-beda manut ing kalungguhane. Pandhapuk iku kawahyakake kanthi tembung aran utawa gatra aran. Warna-warnaning pandhapuk bisa kapirid saka ringkes rowaning pambanguning ukara, kalungguhan lan sesipating tembung utawa gatra kang dadi jejer, wasesa, lesan, panggenah, apa dene katrangan. Analisis Peran ing skripsi iki ora kajlentrehake. Kang karowakake mung analisis wujud lan Guna sajrone ukara ing pacaturan ing Radhio Amatir kaya ing ngisor iki.

Kandhane pak Lurah.

t. kriya gatra sipat

Kowe aja munggah ing frekwensi Madsel!

t. sesulih gatra kriya gatra ancer-ancer

aja munggah ing frekwensi Madsel

t. pamenging t.kriya t. ancer2 t. kat t.kat

Kowe minangka tembung sesulih, yaiku tembung sing dadi lelirune tembung aran. Aja munggah minangka gatra kriya amarga intine mujudake tembung kriya. Saka tembung larangan *aja* lan tembung kriya munggah. Ing frekwensi Madsel minangka gatra ancer-ancer. Saka tembung *ing* minangka tembung ancer-ancer, *frekwensi* lan *Madsel* minangka tembung katrangan.

**Adhedhasar gatra perilaku sintaksis**

Kowe aja munggah ing frekwensi Madsel!

Gatra endosentris gatra eksosentris

endosentris, amarga unsure siji bisa makili unsure liyane

eksosentris, amarga unsure siji ora bisa makili unsure liyane.

**Adhedhasar gatra jumlah inti**

Kowe aja munggah ing frekwensi Madsel!

Gatra inti 1 gatra non inti

**Analisis Fungsional utawa Guna**

Kowe aja munggah ing frekwensi Madsel!

jejer wasesa katrangan panggonan

Kowe aja udud ing jero lokasi!

Analisis kategorial yaiku analisis kang ngandharake wujude satuan gramatik. Kayata tembung, gatra, lan ukara gatra.

**Perangan gatra adhedhasar jinise tembung**

Kowe aja udud ing jero lokasi!

t. sesulih gatra kriya gatra ancer-ancer

aja udud ing jero lokasi

t. pamenging t.kriya t.ancer-ancer t.kat t.aran

Aja udud minangka gatra kriya amarga intine mujudake tembung kriya. Saka tembung pamenging *aja,* lan tembung kriya *udud.* Kowe minangka tembung sesulih yaiku tembung sing dadi lelirune tembung aran. Ing jero lokasi minangka gatra ancer-ancer. Saka tembung ancer-ancer *ing*, tembung katragan *jero*, lan tembung aran *lokasi.*

**Adhedhasar perilaku sintaksis**

Kowe aja udud ing jero lokasi!

Endosenstris eksosentris

endosentris, amarga unsure siji bisa makili unsure liyane

eksosentris, amarga unsure siji ora bisa makili unsure liyane.

**Adhedhasar Jumlah inti**

Kowe aja udud ing jero lokasi!

Gatra inti siji gatra non inti

**Analisis Fungsional utawa Guna**

Kowe aja udud ing jero lokasi!

Jejer wasesa katrangan panggonan

(3) Kowe aja dolanan ing jero kamar radio!

**Analisis Kategorial**

Analisis kategorial yaiku analisis kang ngandharake wujude satuan gramatik. Kayata tembung, gatra, lan ukara gatra.

**Adhedhasar gatra jenise tembung**

Kowe aja dolanan ing jero kamar radio!

t.sesulih gatra kriya gatra ancer-ancer

aja dolanan ing jero kamar radio

t. pamenging t.kriya t.ancer2 t.katrangan t.aran

Gatra kriya amarga intine mujudake tembung kriya. Saka tembung pamenging *aja*, lan tembung kriya *dolanan.* Ing jero kamar radio minangka gatra ancer-ancer. Saka tembung ancer-ancer *ing*, tembung katrangan *jero*, lan tembung aran *kamar radio.* Kowe minangka Tembung sesulih yaiku tembung sing dadi lelirune tembung aran.

**Adhedhasar perilaku sintaksis**

Kowe aja dolanan ing jero kamar radio!

Endosenstris eksosentris

endosentris, amarga unsure siji bisa makili unsure liyane

eksosentris, amarga unsure siji ora bisa makili unsure liyane.

**Adhedhasar Jumlah inti**

Kowe aja dolanan ing jero kamar radio!

Gatra inti siji gatra non inti

**Analisis Fungsional utawa Kalungguhan**

Kowe aja dolanan ing jero kamar radio!

Jejer wasesa katrangan panggonan

(4) Radione aja diuripake nalika ngempakne listrik!

Analisis kategorial yaiku analisis kang ngandharake wujude satuan gramatik. Kayata tembung, gatra, lan ukara gatra.

**Adhedhasar gatra jenise tembung**

Radione aja diuripake nalika ngempakne listrik!

t.aran gatra kriya gatra ancer-ancer

aja diuripake nalika ngempakne listrik

t. pamenging t.kriya t.pangiket t.kriya t.aran

Aja diuripake minanka gatra kriya amarga intine mujudake tembung kriya. Saka tembung larangan aja lan tembung kriya diuripake 🡪 (di-) + urip + (-ake). Radione minangka tembung aran. Saka tembung radio+ (-e). Nalika ngempakne listrik minangka gatra ancer-ancer. Saka tembung katrangan wayah *nalika*, tembung kriya *ngempakne* 🡪 (N-) + empan, lan tembung aran *listrik.*

**Adhedhasar perilaku sintaksis**

Radione aja diuripake nalika ngempakne listrik!

Endosenstris eksosentris

endosentris, amarga unsure siji bisa makili unsure liyane

eksosentris, amarga unsure siji ora bisa makili unsure liyane.

**Adhedhasar Jumlah inti**

Radione aja diuripake nalika ngempakne listrik!

Gatra inti siji gatra inti siji

**Analisis Fungsional utawa Guna**

Radione aja diuripake nalika ngempakne listrik!

Jejer wasesa katrangan panggonan

Ukara pitakon, uga diarani ukara patanya, bakune bisa katitik saka anane tembung pitakon apa, sapa, pira, kapan, Ian kepriye. ing basa tulis, ukara pitakon kapungkasan nganggo tandha pitakon (?) Ian ing basa lisan sarana wirama njengek, apa maneh yen ora kawuwuhan tembung pitakon. Cakriking ukara pitakon biasane digunakake kanggo njaluk (1) jawaban ”ya” utawa ”ora”, utawa (2) katrangan ngenani samubarang utawa pawongan saka wong kang diajak guneman.

Ukara pitakon bisa kawangun saka ukara carita kanthi kasilahake dadi patang perkara: Kapisan, pambanguning ukara pitakon sarana muwuhi tembung paneranging kaanan {apa}, kang kudu dibedakake karo tembung pitakon {apa}. Ukara carita cakrik apa bae bisa dadi ukara pitakon sarana muwuhi paneranging kaanan {apa} ing ukara mau. Conto.

Pambanguning ukara pitakon sarana muwuhi tembung paneranging kaanan apa dene tembung tambuhing tumindak {ta}, {apa durung} utawa {apa ora} ing pungkasaning ukara carita kang digawe ukara pitakon. Manawa ing wiwitane ukara kawuwuhan tembung {jare} utawa {jarene}. Gatekna tuladha iki.

1. a. Dheweke teka.

b. Dheweke teka, ta?

c. Jare, dheweke teka?

1. a. Pak Nasarudin wis kondur saka sekretariat.

b. Pak Nasarudin wis kondur saka sekretariat, ta?

c. Jarene, Pak Nasarudin wis kondur saka sekretariat?

1. a. Wong-wong ora nyarujuki panemune.

b. Wong-wong ora nyarujuki panemune, ta?

c. Jarene, wong-wong ora nyarujuki panemune?

1. a. Tamune wis padha rawuh.

b. Tamune wis padha rawuh, apa durung?

1. a. Panyamare wis kejoderan.

b. Panyamare wis kejoderan, apa durung?

1. a. Layang iki arep dikirim.

b. Layang iki arep dikirim, apa ora?

1. a. HT iki arep didandani.

b. HT iki arep didandani, apa ora?

Tuladha-tuladha ing dhuwur bisa katiti manawa tembung ta, durung, Ian ora kapapanake ing pungkasaning ukara ing saburine tandha koma. Tembung durung Ian ora ing sawise tembung apa. Selagine, tembung jare utawa jarene kaya ing tuladha ing dhuwur kabeh kapapanake ing wiwitaning ukara. Ukara kang kapungkasan sarana tembung ta, durung, utawa ora diarani ukara pitakon embelan.

Pambanguning ukara pitakon sarana nggunakake urutaning ukara carita salugune, nanging sarana wirama kang beda, yaiku wirama kang njengek. Urutan tetembungan ing tuladha ngisor iki mujudake urutane ukara carita; nanging, manawa diwedharake sarana wirama njengek, dadine ukara pitakon.

(33) Malinge durung kecekel?

(34) Bapak tindak menyang Madiun?

(35) Dheweke nukokake amplifier bapakmu?

(36) Pitike mati kecemplung sumur?

Cara kang pungkasan, pambanguning ukara pitakon yaiku kanthi migunakake tembung pitakon, kaya ta apa, .sapa, ngapa, kapan, Ian pira. Akeh-akehe saka tembung pitakon iku bisa nakokake bab-bab ing prabot bakuning ukara. Gatekna tuladha iki.

(37) a. Pak Surana nggoleki anake lanang.

b. Pak Surana nggoleki sapa?

(38) a. Pak Narko maos proposal RAPI Madiun.

b. Pak Narko maos apa?

Nanging uga bisa kanggo nakokake ing prabot ora baku ing ukara, Ian jawabane ora bisa mung ya utawa ora. Gatekna tuladha iki.

(39) a. Sesuk-esuk aku budhal menyang Jakarta.

b. Kapan anggonmu budhal menyang Jakarta?

(40) a. Suryanti Ian kluwargane arep pindhah menyang Medan.

b. Suryanti Ian kluwargane arep pindhah menyang endi?

(41) a. Aku kuliah ing UNESA kanthi rancag.

b. Kepriye anggonmu kuliah ing UNESA?

Mapane saperanganing tembung pitakon iku bisa owah gingsir tanpa njalari owah-owahan apa-apa, kanthi mangkono tuladhane ukara pitakon ing dhuwur bisa uga mangkene:

(42) Anggonmu budhal menyang Jakarta kapan?

(43) Menyang endi Suryanti Ian kluwargane arep pindhah?

(44) Anggonmu kuliah ing UNESA kepriye?

Ukara pitakon kang nganggo tembung pitakon sapa utawa apa kang ing kono minangka gegentine prabot baku ing sajroning ukara njalari anane owah-owahan rerakitaning ukara mau, manawa mapane tembung pitakon mau kapapananake ing perangan ngarep. Manawa tembung pitakon sapa utawa apa kapapanake ing perangan ngarep, rerakitane kabeh ngalami owah-owahan. Tandhingna tuladha (a) Ian (b) ing ukara ngisor iki.

(45) a. Pak Surana nggoleki sapa?

b. Sapa sing digoleki Pak Surana?

(46) a. Pak Narko maos apa?

b. Apa sing diwaos Pak Narko?

Mapane tembung pitakon sapa Ian apa ing wiwitane ukara njalari rong perkara: (1) kudu kawuwuhan anane tembung penggandheng sing utawa kang, Ian (2) ukara ing sawise tembung penggandheng mau kudu mujudake ukara tanggap. Ing kene njalari ukara mau kanthi urutan wasesa lan jejer, kaya dene bisa katiti ing pola ngisor iki.

Sapa sing digoleki Pak Surana?

J W

Apa kang diwaos Pak Narko?

J W

Tuladha ing dhuwur iku tembung penggandheng sapa Ian apa dadi gegentine lesan kang sateruse kapapanake ing ngarep. Panganggone tembung penggandheng loro mau uga bisa dadi gegentine jejer ing ukara. Gatekna tuladha iki.

(47) a. Wagiman nyenyingkiri tindak duraka.

b. Sapa sing nyenyingkiri tindak duraka?

(48) a. Angin puting beliung mbosah-mbasehake karang pradesan.

b. Apa kang mbosah-mbasehake karang pradesan?

Ing tuladha (b) dhuwur iku, sapa Ian apa dadi gegentine jejer Wagiman Ian Angin puting beliung. Nanging, saka tuladha iku bisa dimangerti manawa ukara pitakon iku kudu kawuwuhan tembung penggandheng sing utawa kang. Kang perlu dadi kawigaten manawa tembung sapa utawa apa ing ukara ing dhuwur iku kalungguhane dadi wasesa, dene saliyane kalungguhane dadi jejer.

Ana uga kang perlu dadi kawigaten manawa ukara pitakon didadekake praboting ukara carita, ukara pitakon iku kelangan sipate minangka ukara pitakon, mula pada utawa tanda baca kang dianggo mesthi bae dudu pada pitakon nanging pada lungsi utawa titik.

Wis kaandharake ngarep, ukara iku katiti saka cakrik Ian jinising tembunge ing ukara kena kapilah dadi pirang-pirang warna, yaiku (1) ukara carita, (2) ukara pakon, (3) ukara sabawa, sarta (4) ukara pitakon.

Ukara carita iku ukara wedharing gagasaning manungsa, tumuju marang wong kang diajak guneman, supaya mangerti apa bae kang diwedharake, magepokan awake dhewe utawa wong liya, nyritakake kedadean kang mentas rinungu, dineleng, rinasa, menehi wawasan, pitutur, nirokake gunem, Ian sapanunggalane.

Ukara carita manawa katandhingake karo jinising ukara kang telu liyane, ora darbe ciri-ciri kang mirunggan. Tuladhane ukara-ukara carita, kaya ngisor iki.

1. 10.1 pak Dhe, kemresek udan iki.

Analisis Wujud: 10.1 pak Dhe, kemresek udan iki.

t. wilangan G. aran t. kriya G. aran

Ukara Gatra Ukara Gatra

Ukara ing Dhuwur mujudake ukara camboran amarga kadadetan saka rong ukara gatra. Ukara gatra sepisan yaiku *10.1* pak Dhe lan ukara gatra kapindho yaiku kemresek udan iki.

Analisis Guna*: 10.1* pak Dhe, kemresek udan iki.

W J W J

Ukara gatra ing dhuwur, *10.1* pak Dhe nduweni guna Wasesa Jejer. Ukara gatra kemresek udan iki uga nduweni Wasesa Jejer.

1. Matur nuwun pak Narko, modulasi *10.2* 10.4

Analisis Wujud:Matur nuwun pak Narko

G. kriya G. Aran

Mujudake ukara gatra

Analisis Wujud: modulasi *10.2* 10.4

t kriya *t.* wilangan

Ukara ing Dhuwur mujudake ukara camboran amarga kadadeyan saka rong ukara gatra. Ukara gatra sepisan yaiku Matur nuwun pak Narko. Ukara gatra kapindho yaiku modulasi *10.2* 10.4

Matur nuwun pak Narko

W J

modulasi *10.2* 10.4

J W

Ukara gatra ing dhuwur, Matur nuwun pak Narko, guna Wasesa lan Jejer. Ukara gatra modulasi *10.2* 10.4 nduweni guna Jejer lan Wasesa.

Katiti saka cakrike utawa wewujudane, ukara-ukara ing dhuwur warna-warna. Ana ukara walikan, ana kang cakrik tanduk, ana kang tanggap, ana kang bawa, Ian liya-liyane. Nanging, manawa katiti saka kanggone ing guneman, ukara-ukara mau padha bae, yaiku nyaritakake kaanan utawa kedadean, utawa diarani ukara carita.

Ukara carita iku bisa cakrik apa bae, angger wedharing gagasane mratelakake carita. Ana ing cakriking basa tulis, ukara carita dipungkasi nganggo tandha titik utawa pada lungsi. Ing basa lisan, wiramane kapungkasan sarana wirama mudhun.

Ukara pakon utawa ukara agnya iku wedharing gagasan wong kang guneman tumuju marang wong kang diajak guneman supaya nglakoni utawa nindakake pakaryan.

Ukara Pakon yaiku ukara sing isine mbutuhake respon utawa tindakan. Ukara pakon yaiku ukara kang surasane awujud pakon utawa perintah marang wong liya supaya nindakake sawijining bab utawa sawijining pakaryan kaya kang dikarepake sing kongkon.

Ukara Pakon yaiku wedaring gagasan tumudju marang wong kang kapindho supaya nglakoni utawa nindakake pegaweyan.

Ukara Pakon suraosipun awujud paken utawi perintah katujukaken dhateng tiyang sanes supados nindhakaken satunggaling bab utawi pakaryan cocok kaliyan menapa ingkang dipunprentahaken.

Ukara pakon utawa ukara agnya manawa katiti saka wedharing gagasane bisa kasilahake dadi warna-warna:

Pakon utawa agnya biasa manawa wong kang guneman ngongkon wong sing diajak guneman supaya nglakoni utawa nandukake pakaryan,

Pakon urmat utawa taklim manawa wong kang guneman katone ora ngongkon, nanging njaluk wong kang diajak guneman nglakoni utawa nandukake pakaryan.

Panjaluk manawa wong kang guneman kanggo kabutuhane njaluk wong kang diajak guneman nglakoni utawa nandukake pakaryan.

Pangajak Ian pangarep-arep manawa wong kang guneman ngajak utawa ngarep-arep wong kang diajak guneman nglakoni utawa nandukake pakaryan.

Larangan utawa pamenging manawa wong kang guneman ngongkon supaya aja nganti nglakoni utawa nandukake pakaryan.

Ngetogake yaiku wong kang guneman njaluk supaya aja dilarang utawa dipenging.

Ukara pakon darbe ciri-ciri baku, mangkene

Mirid rimbage, tembung utawa gatra kang kanggo mratelakake pakon mau rinaketan panambang {-a} utawa {-en}. Dene wasesa kang kawuwuhan panambang {-i} yen tumrap ing pakon owah dadi {-ana}, kang sarta panambang {-ake} owah dadi {-na}.

Ukarane dhapur walikan, mula urutane dadi wasesa-jejer, bab iki manawa dibutuhake.

Pandhapuk panindak ora mesthi kapratelakake utawa kasilepake.

Wiramane, kanthi wirama cendhek Ian iiag pungkasane mudhun.

Bisa uga kawuwuhan tembung tambuhing tumindak kang mratelakake pakon, tembung urmat utawa taklim, Ian tembung pangajak, pangarep- arep, panjaluk, pamenging.

Ukara pakon bisa diwujudake sarana:

Ukara kang kedadean saka wasesa kriya wantah utawa kaanan, Ian uga gatra ancer-ancer kang asipat tanpa lesan.

Ukara kang wasesane tanpa lesan utawa mawa lesan, Ian

Ukara kang kawuwuhan jinising tembung tambuhing tumindak mratelakake pakon.

Ukara pakon tumandang yaiku ukara kang surasane jejering ukara kudu nglakoni utawa nandhang kaanan. Kang bisa duwe surasa mangkono iku sing akeh ukara-ukara sing nganggo wasesa kang mratelakake tandang utawa solah bawa, sarta kaanan. Pakone kalairake sarana panambang {-a} karaketake ing luguning wasesa.

Ukara pakon tumandang kawangun saka ukara carita, kang awasesa kriya tanduk tanpa lesan, tanduk mawa lesan, gatra kaanan, Ian gatra ancer-ancer. Gatekna tuladha iki.

Ukara pakon tumandang awasesa tanduk tanpa lesan bisa kawangun saka kriya lingga Ian kriya tanduk wantah. Pakone kalairake sarana panambang {-a} kang trape bares bae.

1. Munggaha!
2. Mojoka ing kamar!

Ukara pakon tumandang awasesa tanduk mawa lesan bisa kawangun saka kriya tanduk wantah, tanduk i-kriya, sarta tanduk ke-kriya.

**Awasesa tanduk wantah**

Pakone kalairake sarana panambang {-a} kang trape bares bae.

1. Macaa pedoman!
2. Nulisa layang!

**Awasesa tanduk i-kriya**

Pakone kalairake sarana panambang {-ana} owah-owahan saka panambang {-i}

1. Kowe ngrewangi bapakmu kae.
2. Kowe menehii radio iki.

**Awasesa tanduk ke - kriya**

Pakone kalairake sarana panambang {-na} owah-owahan saka panambang {-ke}

1. Nggolekna Pak Harto antena tikus!
2. Ngrungokna pituture gurumu!

**Ukara pakon tumandang awasesa kaanan**

Ukara pakon tumandang awasesa kaanan bisa kawangun saka tembung kaanan utawa gatra kaanan. Pakone kalairake sarana panambang {-a} kang trape bares bae.

1. Menenga!
2. Tumungkula!

**Ukara pakon tumandang awasesa ancer-ancer**

Ukara pakon tumandang awasesa gatra ancer-ancer bisa kawangun saka gatra ancer-ancer. Pakone kalairake sarana panambang {-a} kang trape bares bae.

1. Mrenea!
2. Mronoa!

**Ukara Pakon Tanggap**

Ukara pakon tanggap yaiku ukara kang lesaning ukara kriya tanduk (kang bakal ditanduki pakaryan) kudu ditanduki pakaryan mau. Panganggone ukara pakon tanggap gegayutan karo kekarepane wong kang guneman njaluk supaya wong kang diajak guneman nandukake pakaryan kanggo wong kang guneman, nanging ora sacara langsung.

Cakriking ukara pakon tanggap, kriyaning wasesa pakon tanggap nganggo panambang {-en}. Kriyane wasesa mung kajupuk linggane bae. Dene tembung kriya kang mawa panambang {-i} ora oleh panambang {- en} nanging oleh panambang {-a} kang dhisike owah dadi {-an} banjur kawuwuhan {-a}, dadi {-ana}. Samono uga, panambang {-ake} ora oleh panambang {-en} nanging oleh panambang {-a} dhisike owah dadi {-akena} banjur kelantur dadi {-akna}, dadine {-na}.Sarehning ukara mau pakon, mula katujokake marang wong kang diajak guneman yaiku madyama purusa. Gatekna tuladha iki.

**Ukara Pakon Tanggap ko - wantah**

1. Kode RAPI iku sinaunen!
2. Kuh, sate kae panganen!

**Ukara Pakon Tanggap ko i - kriya**

1. Kacang iki oncekana!
2. Mlinjo ing kebon jupukana, Mar!

**Ukara Pakon Tanggap ko ke - kriya**

1. Pak Nardi gawakna antena tikus!
2. Pak, aku pundhutna radiorig!

**Ukara Sananta**

Ukara sananta yaiku ukara kang andharane mawa surasa sumedya arep tumandang, karepe jejering ukara mau duwe karep arep tumandang utawa niyat tumandang dhewe. Sing bisa mlebu andharaning ukara kang kaya mangkono iku tembung utawa gatra kang mratelakake tandang, solah, utawa kaanan, sarta ancer-ancer.

Ukara sananta kawahyakake sarana tembung {dak-} utawa {tak-} kang kapapanake ing sangareping wasesa. Manawa kang guneman {aku} diantebake surasane kasebutake ana ing arep. Gatekna tuladha iki.

**Ukara sananta tak- wantah**

1. Aku arep ngetung dhuwitku dhisik.
2. Aku mbonceng Prayitno bae.

**Ukara sananta tak i-kriya**

1. Aku arep marani Oris
2. Aku arep niliki omah.

**Ukara sananta tak ke-kriya**

1. Aku nukokake bakso adhimu.
2. Aku arep nggawakake pelem Ani.

**Ukara sananta tak (kaanan)**

1. Aku arep dolanan karo Arum!
2. Aku arep sumusul mbak Ruroh.

**Ukara sananta tak (ancer-ancer)**

1. Aku mengko sore bae.
2. Aku arep adus.

**Ukara sananta di-**

Ukara sananta di iku ukara kang ing sangareping wasesaning ukara salugune kawuwuhan ater-ater {di-}. Pakon ing kene katujokake marang madyama purusa supaya nglakoni kaya kang kacetha ing lingganing tembung. Ukara sananta di uga diarani ukara pakon patrap.

1. Diprayitna, lena pangindhamu mati dening aku!
2. Di ngati-ati, aja grusa-grusu neng paran!

Ing basa tembang utawa kidung, {di-} uga sok diganti {den}, umpamane

1. Den samya marsudeng budi!
2. Den waspada pamawasnya!

Ing paguneman padinan ukara sananta di, ater-ater {di-} disalini tembung {sing} utawa {kang}, nanging rimbage banjur dudu sananta.

1. Disregepi anggonmu sinau!
2. Di kepara maju anggonmu lungguh!

**Ukara Tandang**

Ukara tandang yaiku ukara kang andharane darbe surasa sumedya kareben kelakon, karepe jejering ukara nganggep perlu panindak ing pakaryan, tumrap ing liyan. Sing bisa mlebu dadi andharaning ukara mung tembung utawa gatra kriya tanggap. Jejering ukara katandukan ing pakaryan, sing duwe sedya (aku) ora pati dibutuhake.

Ukara tandang kawahyakake kanthi tembung kriya tanggap kang arimbag wantah kawuwuhan ater-ater {dak-} utawa {tak-} Ian kawuwuhan panambang {-e} dadine diarani rimbag tandang wantah. Mungguh tembung tanggap i-kriya dadi {-ane} dadine diarani rimbag tandang i- kriya, kang sarta tembung tanggap ke-kriya dadi {-ne} dadine diarani rimbag tandang ke-kriya. Gatekna tuladha iki.

**Ukara tandang wantah**

1. Proposal kuwi dakjupuk.
2. Dhuwite taketung.

**Ukara tandang i - kriya**

1. a. Bocahe daktakoni.

b. Bocahe daktakonane

1. Dheweke dakkancani.

**Ukara tandang ke - kriya**

1. Daganganmu dakdolke.
2. Dheweke takterke.

**Ukara Pangajak**

Ukara pangajak iku padha bae karo ukara pakon, ukara sananta, utawa ukara tandang. Mung kang diprentahake diajak bebarengan tumindak. Ukara pangajak bisa kapilah dadi warna loro, yaiku (1) sumedya arep tumandang bareng karo sing diajak guneman, Ian (2) aku duwe sedya arep nindakake bareng karo sing diajak guneman

Ukara pangajak kang surasane sumedya arep tumandang bareng karo sing diajak guneman, dadi sajak ajak-ajakan. Manawa niyate tumandang karo kang diajak guneman, kawahyakake nganggo tembung {padha} kawancah {dha}, kapapanake ing sangareping wasesa kang salugu. Ukara iki katandhingna karo ukara sananta. Gatekna tuladha iki.

1. Nang, ayo dha dolan-dolan neng Surabaya, yo!
2. Ayo padha mangan bareng, segane selak adhem!
3. Dha niliki Pak Marta, yo, jare panjenengane gerah!

Ukara pangajak kang surasane aku duwe sedya arep nindakake bareng karo sing diajak guneman. Manawa ajak-ajakan pakaryane arep ditindakake karo sing diajak guneman, kawahyakake nganggo tembung {padha} kawancah {dha}, kapapanake nganggo gondhelan tembung kriya tanggap kanthi ater-ater {di-}. Ukara iki katandhingna karo ukara tandang. Gatekna tuladha iki.

1. Peleme dha diundhuh, Mbok!
2. Ayo padha dipangan, segane selak anyep!
3. Ayo padha dipakanani kana bebeke!

**Ukara Sambawa**

Ukara sambawa yaiku pambangi ning ukara kang mratelakake pakaryan mau durung kelakon. Ukara sambawa iki kawahyakake sarana panambang {-a} kang karaketake ing tembung utawa gatra angganing ukara kang diantebake surasane. Manawa kriyaning wasesa kanthi panambang {-i} owah dadi {-ana}, Ian panambang {-ake} owah dadi {-na}. Saka iku, bisa dimangerti manawa ukara sambawa bisa kasilahake dadi pirang-pirang warna, yaiku (1) ukara panjaluk, (2) ukara pangarep-arep, (3), prajanji, Ian (4) ukara upama. Saka iku bias dimangerteni yen ukara sambawa bias kasilahake dadi pirang-pirang werna, yaiku:

**Ukara Panjaluk**

Ukara panjaluk iku ukara pakon alus, uga bisa diarani ukara panyuwun. Sing dijaluki utawa disuwuni mesthi bae diajeni. Ukara panjaluk uga kalumrah nggunakake tembung utawa gatra: tulung, coba, prayoga, kiraku, Ian sapanunggalane kang darbe surasa panjaluk utawa panyuwun. Gatekna tuladha iki.

1. Tulung aku jupukna HT kae!
2. Coba omonganku iki gatekna!
3. Prayogane kowe muliha dhisik, mumpung Ebes durung mulih!
4. Kiraku perkara iki luwih menenga wae!
5. Yen ora ana alangan sawiji apa, kowe menyanga warung!

**Ukara Pangarep-arep**

Ukara pangarep-arep utawa ukara pangajab iku alusing ukara panjaluk utawa ukara panyuwun. Lumrahe kawuwuhan tembung muga- muga.

1. Muga-muga amale tinampaa ing Gusti Allah!
2. Muga-muga enggal kaparingana waras!
3. Muga-muga gerahe mbahmu enggala kaparingan mari!

**Ukara Prajanji**

Ukara prajanji, gunane mesthi bae kanggo prajanji marang wong kang diajak guneman supaya ing mbesuke nglakoni apa kang kaprajanjekake. Lumrahe migunakake tembung yen, manawa, angger, uger, Ian sapanunggalane. Gatekna tuladha iki.

1. Yen kowe gelema ngowahi kelakuanmu, bakal akeh kancamu kang seneng!
2. Angger manut karo kandhaku, njaluka apa wae keturutan!
3. Sauger bapak marengake, ngrekasaa di kaya ngapa dakturuti!
4. Manawa ibumu nayogyani, udana kae kowe mesthi dakpapag!

**Ukara Upama**

Ukara upama iku meh padha bae karo prajanji, dene bedane ing ukara prajanji anggere sarat-sarate wis kecekel kabeh bakal kaleksanan apa prajanjine, nanging yen ing ukara upama tangeh bisane dadi kanyatan apa kang kawedharake. Gatekna tuladha iki.

1. Aku iki bisaa mabur, wis mabur menyang Amerika!
2. Anakku mau dakgawanana sangu ora bakal jajan ing sekolahan!
3. Kokothakana gelas iku ora nganti pecah kaya sing wingi!
4. Radaa rikat anggonmu nulis ora bakal kepancal yudisium!
5. Koakonana luputmu, kowe mesthi antuk kabegjan!

**Ukara Pakon Larangan utawa Pamenging**

Ukara larangan utawa pamenging iku padha bae karo ukara pakon, nanging asipat nglarang utawa menging ora nindakake solah, obah, utawa pakaryan. Ukara iki lumrahe kawuwuhan tembung aja, yen ana ing basa rinengga kanthi tembung haywa.

1. a. Aja udud ing jero kelas!
2. Aja mentengah-mentengah mengko kleleb!
3. Aja pisan-pisan duwe pokal parigawe ala!
4. Haywa pegat kaprayitnanira!

**Ukara Pakon Ngetogake**

Ukara pakon ngetogake yaiku ukara kang mratelakake ora mreduli kepriye tumindaking wong, uga bisa ateges njaluk palilah supaya saparipolahe aja nganti dialang-alangi.

1. Adhimu kareben dolanan neng jaba bae!
2. Kareben aku dak lunga dhisik, sliramu nunggu neng kene!

Ukara Sabawa

Ukara sabawa, utawa ukara lok, ing bahasa Indonesia diarani kalimat seru. Ukara sabawa iku bisane nggenahake kekarepane sing guneman iku mung sarana nelakake rasaning ati. Ukara sabawa umume nggunakake tembung sabawa kang bakune kanggo nggenahake surasaning ukara. Wedharing gagasan ing ukara sabawa iku kanggo nelakake rasa seneng, ngalem, bombong, lega, gumun, nganjurake, ngrujuki, Ian uga bisa nelakake rasa ora seneng, getun, menging, keduwung, susah, sambat, nyebut, Isp,. Ukara sabawa biasane kanthi ciri anane tembung sabawa, kaya ta: saiba, mindahnea, walah, wah, tobat- tobat, adhuh, toblas-toblas, Ian sapanunggalane ing ukara awasesa bawa.

Rakitane ukara sabawa iku adhedhasar saka ukara carita kanthi:

Ukarane sungsun walik, urutane ukara J - W dadi W - J.

Sesulih pandarbe {-e} utawa {-ne} ana ing kaananing wasesane.

Kawuwuhan tembung sabawa ing sangarepe wases

Kanthi cara-cara ing dhuwur mau, ukara sabawa kang asale saka ukara carita bisa karakit, kaya tuladha iki.

(129) Bu Ruroh ayu.

(130) Jimbrut bagus. Rupane.

**Panutup**

Dudutan

Ukara yaiku wedharing gagasan kang kalairake sarana alat ucap wujud tetembungan, kang uga kena ditembungake: kumpulaning tembung-tembung kang mengku gagasan, karep utawa pangrasaning ati kang kalairake. Ukara uga ditegesi rangkaian tembung kang wujud gagasan, pikiran, awujud katrangan, pitakon, panjaluk, utawa maksud liyane.

Ana macem macem cara nganalisis ukara yaiku, kanthi cara kategorial, fungsional utawa kalungguhan, lan peran utawa pandhapuk.

Pamrayoga

Asile panliten iki isih akeh lupute, mula panliti ngarepake anane panyaru kang asipat mangun supaya panilten sabanjure bisa kasil luwih apik. Saliyane iku panliti uga menehake pamrayoga kanggo panliten ngenani tembung, mligine ngenani wujud lan guna, yaiku isih akeh topik panliten ngenani wujud lan guna kang durung ditliti, mligine kanggo para mahasiswa basa Jawa diajab bisa luwih sregep nindakake panliten wujud lan guna, lan panliten ngenani wujud lan guna kang wis ana, mesthine nduweni luput lan kurang. Mula diajab ana panliten sing bisa menehi koreksi tumrap asile panliten iki.

Mugi-mugi makalah punika saged paring kawruh dhumateng pamaos sadaya basa jawa sumrambahipun lan sintaksis mliginipun.

**Daptar Kapustakan**

Antunsuhono. 195.3. *Paramasastra-Djawi.* Jogjakarta : Soejadi.

Abdul, Chaer. 1994. *Linguistik Umum.* Jakarta: PT. Rineka Cipta

Ramlan, M. 1987. *Morfologi Suatu Tinjauan Deskriftif*. Yogyakarta : C.V Karyono.

Samsuri. 1983. Analisis Bahasa Memahami Bahasa Secara Ilmiah. Jakarta Pusat: Erlangga.

Subagyo, Rahmad. 2011. *Titi Ukara Basa Jawa*. Cetakan pertama. Surabaya : CV. Bintang

Sudaryanto. 1991. *Tata Bahasa Baku Bahasa Jawa*. Yogyakarta : Duta Wacana

University Press.

Surana. 2008. *Sintaksis: Frasa Klausa*. Surabaya: Bintang.

Verhaar, J.W.M., 1992. *Pengantar Lingguistik*. Yogyakarta: Gajah Mada University Press.

Verhaar, J.W.M., 2010. Asas-asas Linguistik Umun. Yogyakarta: Gadjah Mada University Press.

Wedhawati dan Sjamsul Arifin. 2006. *Tata Bahasa Jawa mutakhir*. Yogyakarta: Kanisius.

Rayer, F.G., Suryawan. (1987). Petunjuk Radio Amatir. Jakarta : Gramedia

Judd, F.C. (1986). Pendidikan Dasar Radio Amatir. Bandung : Pionir Jaya